भाजपा नेता की फर्म के कैशियर से पिस्तौल दिखाकर लूटे 16.75 लाख
सफीदोंहलके से भाजपा की टिकट पर विधायक का चुनाव लड़ चुके भाजपा नेता राजू मोर के कैशियर से सोमवार को बदमाशों ने 16.75 लाख रुपए लूट लिए। कैशियर आॅल्टो से जींद के लुदाना गांव में बने लेयर फार्म से रुपए लेकर अहर स्थित स्टेट बैंक में जमा करवाने जा रहा था। सींक और छिछड़ाना के बीच स्विफ्ट में सवार तीन बदमाशों ने बिना नंबर प्लेट लगी गाड़ी उसकी कार के आगे लगा दी। इसके बाद कैशियर की गाड़ी के दोनों साइड के शीशे तोड़कर पिस्तौल दिखाई और रुपए से भरा बैग लेकर भाग गए।
पानीपत में होटल गोल्ड के पीछे सेक्टर 11 में रहने वाले राजू मोर ने लुदाना में अंडों का लेयर फार्म बनाया हुआ है। राजू मोर ने बताया कि फार्म में रुपए के लेनदेन का कार्य सफीदों क्षेत्र के गांव निम्नाबाद गांव का इंद्रजीत करता है। सोमवार को सुबह साढ़े 9 बजे इंद्रजीत फर्म की ऑल्टो कार में सवार होकर 16 लाख 75 हजार रुपए अहर बैंक में जमा करवाने के लिए चला था। सवा 10 बजे वह सींक और छिछड़ाना के बीच पीछे से आई स्विफ्ट कार ने उसे ओवरटेक किया। आगे कार खड़ी कर उसमें से नकाबपोश दो युवक उतरे और एक गाड़ी में बैठा रहा। दोनों ने गाड़ी के ड्राइवर और परिचालक की तरफ के शीशे डोगा बंदूक पिस्तौल के बट से तोड़ दिए। दोनों आरोपियों ने उससे रुपए मांगे। उसने डर के मारे रुपए का थैला उन्हें थमा दिया। इसके बाद आरोपी कार में सवार होकर अहर की तरफ फरार हो गए।
एसपी ने मतलौडा पुलिस और सीआईए पुलिस छह टीम जांच के लिए लगाई हैं। जींद पुलिस भी अपने क्षेत्र में जांच कर रही है। थाना प्रभारी नरेंद्र दहिया ने बताया कि अज्ञात बदमाशों पर केस दर्ज कर लिया है।
छुट्टी होने के कारण तीन दिन की राशि थी जमा
लेयरफार्म में अंडों की बिक्री होती है। ट्रेडर फार्म में आकर अंडे खरीद ले जाते हैं। राजू मोर ने बताया कि तीन दिन से राशि जमा हो गई थी। छुट्टी होने के चलते बैंक में राशि जमा नहीं करवा पाए। लुटेरों को कैश ले जाने की जानकारी थी। हो सकता है लुदाना के पास से ही उन्होंने गाड़ी पीछे लगाई हो। इंद्रजीत ने पुलिस और उसे फोन मिलाया। एसपी राहुल शर्मा डीएसपी बली सिंह मौके पर पहुंचे।
वारदात -कार का शीशा तोड़ा, फिर बैग लेकर कार से भाग निकले लुटेरे।
घेराबंदी -नकाब पहने बदमाशों ने पिस्तौल दिखा कार सवार से बैग मांगा।
ओवरटेक -स्विफ्ट सवार बदमाशों ने ऑल्टो के आगे लगाई अपनी गाड़ी।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva